ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 320/17.11.2017
privind modificarea Hotărârii nr. 154/2015 pentru aprobarea Studiului de fezabilitate pentru investiţia:
„Amenajare locuri de parcare, drum de acces şi alei în zona cartierului Spicului”, cu modificările și completările ulterioare

Consiliul Local al Municipiului Miercurea Ciuc, întrunit în şedinţa extraordinară din data de 17 noiembrie 2017;

Analizând Expunerea de motive nr. 102069/14.11.2017 şi Raportul de specialitate nr. 102068/14.11.2017 întocmit de Direcţia managementul proiectelor, achiziţii publice şi investiţii, prin care s-a propus adoptarea unei hotărâri cu privire la modificarea Studiului de fezabilitate pentru investiţia „Amenajare locuri de parcare, drum de acces şi alei în zona cartierului Spicului”, cu modificările și completările ulterioare;
      
Luând în considerare prevederile art. 44 alineatul (1) din Legea nr. 273/2006 privind finanţele publice locale, cu modificările şi completările ulterioare;

Văzând prevederile Hotărârii Consiliului Local al Municipiului Miercurea Ciuc nr. 154/2015;

Având în vedere art. 15 alin. (1) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Având în vedere prevederile Hotărârii Guvernului nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

Ordinului nr. 863/2008 al Ministrului Dezvoltării, Lucrărilor Publice şi Locuinţelor pentru aprobarea „Instrucţiunilor de aplicare a unor prevederi din Hotărârea Guvernului nr. 28 din 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, cu modificările şi completările ulterioare; 

Lucrarea, aparţinând domeniului public al Municipiului, este prevăzută în Lista de investiţii la subcapitolul 84.02.03.03 “Străzi”, aprobată prin Hotărârea nr. 58/2017 al Consiliului Local al Municipiului Miercurea-Ciuc privind aprobarea bugetului de venituri şi cheltuieli pe anul 2017, cu completările ulterioare;

În temeiul prevederilor art. 36, alin. (2). literele b), c) şi d) şi alin. (4) litera d) şi e), alin. (6), art. 39 alin. (1) art. 45 alin. (2) litera e) şi art. 115, alin. 1), litera b) din Legea administraţiei publice locale nr. 215/2001, republicată, cu modificările şi completările ulterioare;
H O T Ă R Ă Ş T E

Art. I. Se aprobă modificarea art. 2 care va avea următorul cuprins:
	Finanțare
	Valoare totală cu TVA (lei) 

	De la bugetul local
	2.975.662,00

	Valoarea Investiției
	11.713.330,00



Art. II. Cu aducerea la îndeplinire a prezentei hotărâri se însărcinează viceprimarul Szőke Domokos, Biroul de investiţii şi Direcţia economică- Compartimentul financiar contabil şi control financiar de gestiune din cadrul aparatului de specialitate al primarului municipiului Miercurea-Ciuc.

Art. III. Prezenta hotărâre se comunică:

a) Instituției Prefectului Judeţului Harghita;

b) Primarului municipiului Ráduly Róbert Kálmán;

c) Viceprimarului municipiului Szőke Domokos;

d) Viceprimarului municipiului Füleki Zoltán Ladislau

e) Biroului de investiţii;

f) Biroului de achiziții publice;

g) Direcţiei managementul proiectelor, achiziţii publice şi investiţii;

h) S.C. PROIECT CONSULTING S.R.L., Miercurea-Ciuc.
	        

                 Preşedintele şedinţei
           FÜLÖP ÁRPÁD ZOLTÁN
	 

Contrasemnează pentru legalitate – Secretarul  municipiului
 WOHLFART RUDOLF






































